Diari Oficial de la Generalitat Valenciana


Sumari del DOGV 9988, del 20-11-2024 (2024/12129)

RESOLUCIÓ de 7 de novembre de 2024, per la qual es proveïx, pel sistema de lliure designació, un lloc de treball anunciat per la convocatòria 80/2024, de 20 de maig de 2024.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9988

Data del DOGV
:   20-11-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/12861

CVE
:   YJKA-Z-1762-01408

Data del document
:   07-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Vista la Resolució de 20 de maig de 2024, de la Direcció General de Funció Pública, per la qual es convoca la provisió, pel sistema de lliure designació, de diversos llocs de treball de naturalesa funcionarial anunciats per la convocatòria 80/2024 (DOGV 9855, 23.05.2024).

Vist l’informe preceptiu i vinculant, de 17 de juny de 2024, emés per la Direcció General de Funció Pública, sobre el compliment dels requisits de participació de les persones interessades per a la provisió corresponent a esta convocatòria 80/2024, pel procediment de lliure designació, del lloc de treball núm. 21322, subdirector/a general Patrimoni Cultural i Museus.

Vist l'informe emés per l'òrgan competent, en virtut del qual es proposa Olimpia Ferreiro Chicote com la persona que es considera més idònia per a l'acompliment amb destinació definitiva del lloc objecte d'esta convocatòria, després de l'avaluació dels currículums i de la informació facilitada per les tres persones candidates que complixen els requisits exigits en la convocatòria en relació amb el nivell de responsabilitat, les funcions i tasques que té atribuïdes el lloc de treball dins de l'estructura organitzativa de la conselleria, tenint en compte que esta funcionària disposa d'una llarga trajectòria professional en àrees de treball que han comportat responsabilitat en la gestió d'equips de treball i coneixements en matèria de patrimoni cultural.

Vist l’informe fiscal de conformitat de la Intervenció Delegada en esta conselleria.

Atenent, d'una banda, al Decret 17/24, de 12 de juliol, del president de la Generalitat, que determina el nombre i la denominació de les conselleries i les seues atribucions, que té a conseqüència la supressió de la Vicepresidència Primera i Conselleria de Cultura i Esport, i que atribuïx a la Conselleria d'Educació, Cultura, Universitats i Ocupació, entre altres, les competències en matèria de cultura i patrimoni cultural, i, d'altra banda, al Decret 81/24, de 12 de juliol, del Consell, que establix l'estructura bàsica de la Presidència i conselleries de la Generalitat, i que integra en la Conselleria d'Educació, Cultura, Universitats i Ocupació la Direcció General de Patrimoni Cultural, a la qual s'adscriu el lloc objecte d'esta resolució.

De conformitat amb el que es disposa en les bases quarta i quinta de la resolució de la convocatòria citada, així com l’article 115 de la Llei 4/2021, de 16 d’abril, de la funció pública valenciana, i l’article 62 del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, i fent ús de les competències atribuïdes per l’article 83 de l’esmentat Decret 81/2024, de 12 de juliol, del Consell,

RESOLC

*Primer*

Nomenar Olimpia Ferreiro Chicote, funcionària de carrera de l'Administració de la Generalitat del cos A1-04-10, Arquitectura, DNI \*\*\*0841\*\*, com a subdirectora general Patrimoni Cultural i Museus, lloc de treball núm. 21913, sector indistint (G/E), subgrup A1, complement de destinació 30 i complement específic E050.

*Segon. Cessament i presa de possessió*

El cessament en l’actual lloc de treball es produirà d’ofici el mateix dia en què es publique la present resolució en el *Diari Oficial de la Generalitat Valenciana*.

La presa de possessió en la nova destinació es produirà l’endemà de la publicació de la present resolució en el *Diari Oficial de la Generalitat Valenciana*.

La publicació de la present resolució produirà els efectes de la notificació, de conformitat amb el que es disposa en l’article 45.1.b de la Llei 39/2015, d’1 d’octubre, del procediment administratiu comú de les administracions públiques.

Contra la present resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l’acte, en el termini d’un mes comptat a partir de l’endemà de publicar-se, o bé recurs contenciós administratiu davant del jutjat contenciós administratiu de València, o davant del jutjat contenciós administratiu en la circumscripció on tinga la persona demandant el domicili, en el termini de dos mesos comptats a partir de l’endemà de publicar-se. Tot això, de conformitat amb el que s’establix en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s’utilitze qualsevol altra via que es considere oportuna.

  

València, 7 de novembre de 2024

José Antonio Rovira Jover

Conseller d'Educació, Cultura, Universitats i Ocupació.